  Майя Бывальцева 2-тӥ оштолэзе Башортостанысь Татышлы ёросысь Выль Татышлыын элькунын улӥсь удмуртъёслэн VI ӧтчамзы ортчиз. Ужрадэ 105 делегатъёс пыриськизы. Со сярысь бускель улосвылысь удмуртъёслэн  газетсы ивортӥз. Ӧтчамлэн ужаз ёрос администрациысь, Башкортостанысь тӧрлэн администрациысьтыз, министерствоосысь, Кун Кенешысь ыстэм муртъёс, озьы ик Вань удмуртъёслэн «Удмурт Кенеш» огазеяськонзылэн тӧроез Татьяна Ишматова пыриськизы. Йылолъёсмес, лулчеберетмес, уката ик кылмес утён понна, котькудмы валаны кулэ, калыкмылэн азьланез асьме бордысь потэ. Туннэ Удмурт Элькунлэн кивалтӥсьёсызлэн нимынызы Башкортостан Элькунлэн кивалтӥсьёсызлы тау кареме потэ, татын улӥсь удмуртъёслы шӧдскымон юрттэт сётӥське шуыса. <…> Ужан амалъёсын гинэ ӧвӧл, коньдонэн но юрттэт висъяське, нош эшшо милям азьветлӥсьёсмы вылӥ данъетъёсын пусйисько Татьяна Ишматова, Удмуртиысь Кун Кенешлэн ялан ужась ӧриезлэн кивалтӥсез, «Удмурт Кенеш» огазеяськонлэн тӧроезСъездын удмуртъёслэн лулчеберетъя йӧскалык центрзылэн кивалтӥсез Салимьян Гарифуллин берло вить ар ӵоже ужамзылы йылпумъянъёс лэсьтӥз. Озьы ик удмурт кылэз утён но дышетон, сям-йылолъёсты, лулчеберетэз азинтон, со уже егитъёсты кыскон но мукет ужпумъёсты эскеризы. Ӝутэм ужпумъёсты ӧтчамлэн резолюцияз пыртӥзы. Башкортостанысь удмуртъёслэн лулчеберетъя йӧскалык центрзылы кивалтӥсе Татышлы ёросысь Улысь Балтач школалэсь директорзэ Людвиг Зидымаковез бырйизы. Озьы ик солы воштӥсьёсты юнматӥзы. Тегъёс: Мерлык УдмуртКенеш Башкирия удмуртъёс  